แผนปฏิบัติการการป้องกันและปราบปรามการทุจริต  ประจำปีงบประมาณ  พ.ศ. 2552 
 จังหวัดศรีสะเกษ
********************************

หลักการและเหตุผล



  สำนักงานคณะกรรมการพัฒนาระบบราชการ   (ก.พ.ร.)   กำหนดประเมินผลการปฏิบัติราชการตามคำรับรองการปฏิบัติราชการของจังหวัด  ประจำปีงบประมาณ  พ.ศ. 2552   ตัวชี้วัดที่ 7  ระดับความสำเร็จของการดำเนินการตามมาตรการป้องกันและปราบปรามการทุจริต   โดยพิจารณาจากผลสำเร็จของการดำเนินการตามแผนปฏิบัติการการป้องกันและปราบปรามการทุจริต  และการบริหารความเสี่ยงที่อาจจะก่อให้เกิดการทุจริต  การปฏิบัติและ/หรือละเว้นการปฏิบัติหน้าที่โดยมิชอบเพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตให้สัมฤทธิ์ผลและเป็นรูปธรรม


  การจัดทำแผนปฏิบัติการการป้องกันและปราบปรามการทุจริต ประจำปีงบประมาณ  พ.ศ. 2552  ของจังหวัดศรีสะเกษ   ได้ทำการศึกษาและวิเคราะห์ข้อมูลจากยุทธศาสตร์ชาติว่าด้วยการป้องกันและปราบปรามการทุจริต  เพื่อให้กิจกรรม/โครงการป้องกันและแก้ไขปัญหาการทุจริตนั้น  สนับสนุนและสอดคล้องกับยุทธศาสตร์ชาติว่าด้วยการป้องกันและปราบปรามการทุจริต  4  ยุทธศาสตร์  ดังนี้ 


  ยุทธศาสตร์ที่  1
ปลูกจิตสำนึก ค่านิยม คุณธรรม จริยธรรม และสร้างวินัยแก่ทุกภาคส่วน


  ยุทธศาสตร์ที่  2
รวมพลังแผ่นดินป้องกันและปราบปรามการทุจริต


  ยุทธศาสตร์ที่  3
เสริมสร้างความแข็งแกร่งแก่หน่วยงานต่อต้านการทุจริต


  ยุทธศาสตร์ที่  4
สร้างบุคลากรมืออาชีพป้องกันและปราบปรามการทุจริต  

วัตถุประสงค์
1. เพื่อส่งเสริมและพัฒนาการบริหารงานของส่วนราชการและหน่วยงานภายในจังหวัดให้มีความโปร่งใส  
2. เพื่อส่งเสริมข้าราชการและเจ้าหน้าที่ให้ปฏิบัติงานด้วยความซื่อสัตย์  สุจริต   
3. เพื่อส่งเสริมให้ทุกหน่วยงานปฏิบัติตามหลักคุณธรรม  จริยธรรม  และการนำหลักปรัชญาเศรษฐกิจพอเพียงมาใช้เป็นแนวทางในการปฏิบัติ 
4. เพื่อเสริมสร้างความเข้มแข็งและการมีส่วนร่วมของทุกภาคส่วนในการป้องกันและปราบปรามการทุจริต 

มาตรการ/แนวทางการดำเนินงาน 


 ยุทธศาสตร์ที่ 1 :  ปลูกจิตสำนึก ค่านิยม คุณธรรม จริยธรรม และสร้างวินัยแก่ทุกภาคส่วน    มีแนวทางในการดำเนินงาน  ดังนี้ 
( 1 )  ส่งเสริมการดำเนินชีวิตตามหลักปรัชญาเศรษฐกิจพอเพียง 
 1.1  ส่งเสริมให้ความรู้ เกี่ยวกับการดำเนินชีวิตตามหลักปรัชญาเศรษฐกิจพอเพียง
 1.2  ประยุกต์ใช้หลักปรัชญาเศรษฐกิจพอเพียงให้เกิดผลในทางปฏิบัติ
     
                             ( 2 )  ส่งเสริมการเรียนรู้และปฏิบัติตามหลักคุณธรรม จริยธรรม และวินัยแก่ทุกภาคส่วน  

 
                        2.1  ส่งเสริมการประพฤติปฏิบัติตนตามประมวลหลักคุณธรรม จริยธรรม

  
                        2.2  กำกับดูแลการประพฤติปฏิบัติตนให้เป็นไปตามประมวลหลักคุณธรรม จริยธรรม
                             ( 3 )  กำหนดให้การศึกษาเป็นเครื่องมือในการป้องกันและปราบปรามการทุจริต   


                        3.1  พัฒนาบุคลากรทางการศึกษาเพื่อให้เป็นต้นแบบที่ดีด้านคุณธรรม จริยธรรม และวินัย


                        3.2  ส่งเสริมแหล่งเรียนรู้ด้านคุณธรรม จริยธรรม และวินัย
     
                            ( 4 )  ผลักดันให้ค่านิยมเชิดชูความดี ความซื่อสัตย์สุจริต และรังเกียจการทุจริตเป็นค่านิยมร่วมของชาติ  

 
                        4.1  เสริมสร้างแรงบันดาลใจในการกระทำความดี

 
                        4.2  รณรงค์ประชาสัมพันธ์คุณธรรม จริยธรรม
 ยุทธศาสตร์ที่ 2 :  รวมพลังแผ่นดินป้องกันและปราบปรามการทุจริต   มีแนวทางการในดำเนินงาน  ดังนี้
      
                            ( 1 )  ประชาสัมพันธ์ต่อต้านการทุจริต   
              
                        1.1  จัดทำแผนแม่บทด้านการประชาสัมพันธ์ป้องกันการทุจริต

 
                        1.2  ส่งเสริมให้สื่อมวลชนมีจิตสำนึกสาธารณะและจรรยาบรรณ


                        1.3  จัดทำและเผยแพร่สื่อสร้างสรรค์ในการต่อต้านการทุจริต
      
                            ( 2 )  เสริมสร้างความเข้มแข็งของเครือข่าย   

 
                        2.1  สนับสนุนระบบการจัดการของเครือข่าย  


                        2.2  เสริมสร้างขวัญกำลังใจแก่เครือข่ายทุกภาคส่วน


                        2.3  กำกับ  ติดตาม และประเมินผลการดำเนินงานของเครือข่าย
 ยุทธศาสตร์ที่ 3 :  เสริมสร้างความแข็งแกร่งแก่หน่วยงานต่อต้านการทุจริต    มีแนวทางในการดำเนินงาน  ดังนี้
                                         ( 1 )  เสริมสร้างการตรวจสอบถ่วงดุลอำนาจ  


                        1.1  ส่งเสริมให้มีการสร้างความเข้มแข็งให้แก่หน่วยงานตรวจสอบภายใน


               ( 2  )  เสริมสร้างประสิทธิภาพของกฎหมายต่อต้านการทุจริต  


                        2.1  ส่งเสริมการปฏิบัติตามกฎหมายเกี่ยวกับการกำหนดอำนาจหน้าที่ของบุคลากรอย่างเคร่งครัด


                        2.2  ผลักดันให้มีการปรับปรุงระเบียบให้สอดคล้องกับกฎหมายที่ใช้เป็นมาตรการในการป้องกันและปราบปรามการทุจริต


                        2.3  ผลักดันให้มีการบังคับใช้กฎหมายอย่างเคร่งครัด 
 ยุทธศาสตร์ที่ 4 :  สร้างบุคลากรมืออาชีพป้องกันและปราบปรามการทุจริต    มีแนวทางในการดำเนินงาน  ดังนี้
    
                             ( 1 )  ส่งเสริมการประพฤติตนตามมาตรฐานจรรยาบรรณวิชาชีพของบุคลากรในหน่วยงานต่อต้านการทุจริตอย่างเคร่งครัด 


                ( 2 )  ส่งเสริมการสร้างศูนย์ข้อมูลสารสนเทศเกี่ยวกับการทุจริต 


                         2.1  ผลักดันให้มีการจัดตั้งศูนย์ข้อมูลสารสนเทศกลาง


                         2.2  ส่งเสริมให้มีการพัฒนาฐานข้อมูล
     
                             ( 3 )  สร้างมาตรฐานหลักสูตรฝึกอบรมของหน่วยงานต่อต้านการทุจริต  


                         3.1  ส่งเสริมให้หน่วยงานต่อต้านการทุจริตมีหลักสูตรฝึกอบรมที่มีมาตรฐาน


                         3.2  ส่งเสริมให้หน่วยงานต่อต้านการทุจริตจัดตั้งศูนย์ฝึกอบรมภายในหน่วยงาน


                         3.3  สนับสนุนงบประมาณรวมทั้งหาแหล่งเงินทุนสนับสนุนจากแหล่งเงินนอกงบประมาณ
ผลที่คาดว่าจะได้รับ
1. ส่วนราชการและหน่วยงานภายในจังหวัดปฏิบัติงานด้วยความโปร่งใส  
2. ข้าราชการและเจ้าหน้าที่มีจิตสำนึกในการปฏิบัติงานตามระเบียบวินัย   มีความซื่อสัตย์สุจริต    
3. ทุกภาคส่วนปฏิบัติงานตามหลักคุณธรรม จริยธรรม และยึดหลักปรัชญาเศรษฐกิจพอเพียงเป็นแนวทางปฏิบัติ  
4. ทุกภาคส่วนมีความเข้าใจและให้ความร่วมมือในกิจกรรมการป้องกันและปราบปรามการทุจริต
5. ส่งผลต่อการเจริญเติบโตทางเศรษฐกิจและสังคมในระดับจังหวัดได้อย่างยั่งยืน
 บทสรุป

       แผนปฏิบัติการการป้องกันและปราบปรามการทุจริตประจำปีงบประมาณ  พ.ศ. 2552  ของจังหวัดศรีสะเกษ   จัดทำขึ้นเพื่อใช้เป็นแนวทางในการดำเนินงานในด้านการป้องกันและปราบปรามการทุจริตของจังหวัด  และเพื่อให้ส่วนราชการ/หน่วยงานต่าง ๆ  ทั้งภาครัฐและภาคเอกชนภายในจังหวัด  ปฏิบัติงานในด้านการป้องกันและปราบปรามการทุจริต ให้บรรลุตามวัตถุประสงค์   เกิดผลสัมฤทธิ์ตามที่คาดหวังไว้  สามารถแก้ไขปัญหาการทุจริตและประพฤติมิชอบของพนักงาน เจ้าหน้าที่ให้ลดน้อยลงอย่างเป็นรูปธรรม     
                    ดังนั้น   ในการดำเนินงานป้องกันและปราบปรามการทุจริต  ต้องบูรณาการและอาศัยความร่วมมือจากทุกภาคส่วน และจะต้องปฏิบัติอย่างต่อเนื่องให้เป็นระบบ    โดยหากมีการบูรณาการความร่วมมือจากทุกภาคส่วนอย่างจริงจังและต่อเนื่อง  ก็จะส่งผลต่อการบรรลุตามผลสัมฤทธิ์ที่คาดหวัง  รวมถึงส่งผลต่อการพัฒนาเศรษฐกิจและสังคมในระดับจังหวัดให้ยั่งยืนได้อีกด้วย  
*************************************

